AIŠKINAMASIS RAŠTAS

Dėl pritarimo projekto „Molėtų pradinės mokyklos sporto infrastruktūros atnaujinimas“ įgyvendinimui

**1. Parengto tarybos sprendimo projekto tikslai ir uždaviniai**

Šio tarybos sprendimo projekto tikslas yra įvykdyti išankstines sąlygas, būtinas projektui „Verslui svarbios inžinerinės infrastruktūros sukūrimas Molėtų miesto apleistose teritorijose Melioratorių g. 20 ir 18C“ (toliau – Projektas) įgyvendinti. Sprendimu patvirtinamas ketinimas įgyvendinti Projektą, gavus finansavimą.

Įgyvendinant Projektą bus sutvarkyta Molėtų miesto apleista teritorija, ją pritaikant verslo poreikiams ir investicijų plėtrai. Pagrindinės Projekto veiklos: Melioratoriu g. 20 ir 18C sklypų teritorijose menkaverčių medžių ir krūmų iškirtimas, derlingo dirvožemio sluoksnio nuėmimas; vientisos aikštės suformavimas, teritorijos planiravimas; teritorijos aptvėrimas (aplink visą teritoriją) stacionaria apsaugine segmentine tvora; privažiavimų įrengimas; vandens tiekimo, buitinių ir lietaus nuotekų surinkimo ir elektros tiekimo tinklų privedimas prie sklypų ribų ir šių tinklų atšakų įrengimas sklypų teritorijose.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-907 priemonės „Miesto inžinerinės infrastruktūros, svarbios verslui, atnaujinimas ir plėtra“ projektų finansavimo sąlygų aprašo Nr. 1, patvirtinto Lietuvos Respublikos vidaus reikalų ministro 2019 m. balandžio 8 d. įsakymu Nr. 1V-343 „Dėl 2014–2020 metų Europos sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-907 priemonės „Miesto inžinerinės infrastruktūros, svarbios verslui, atnaujinimas ir plėtra“ projektų finansavimo sąlygų aprašo Nr. 1 patvirtinimo“ , 12.3, punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sudaryta galimybė įgyvendinti projektą.

Neigiamų pasekmių nenumatoma.

**4. Priemonės sprendimui įgyvendinti**

Projekto veiklų įgyvendinimas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bendra projekto vertė – 191847,69 Eur, prašoma ES paramos suma – 163070,53 Eur, Savivaldybės lėšos – 14388,58 Eur, Valstybės lėšos – 14388,58 Eur.

**6. Vykdytojai, įvykdymo terminai**

Molėtų rajono savivaldybės administracija įgyvendins Projektą nuo finansavimo patvirtinimo datos per 24 mėn.